I Poulstrup ved Vrå var en vvs'er uheldig, da han arbejdede med en vinkelsliber. Gnisterne fik nemlig fat i loftet og der udviklede sig både en smule brand og en del røg. Det oplyser Nordjyllands Politi. Arbejderen var dog hurtigt ude og undgik derfor en større skade. - Han tænkte meget hurtigt. Så han gik udenfor og lukkede røgen inde, så den ikke kunne udvikle sig. Derfor blev branden også hurtigt slukket, siger vagtchef Per Vagn. Værkstedet fik en del røgskade, men undgik altså en decideret brand.

Referat:
Han påsatte selv branden med en vinkelsliber, men vvs'eren fik den hurtigt slukket igen.